แรงเทขายหุ้นใหญ่ฉุด SET บ่ายดิ่ง 12 จุด หลุดแนวรับ 1,730 จุด
แรงเทขายหุ้นใหญ่ฉุด SET บ่ายดิ่ง 12 จุด หลุดแนวรับ 1,730 จุด โดย ณ เวลา 15.30 น. ดัชนีอยู่ที่ระดับ 1,726.14 จุด ปรับตัวลดลง 12.37 จุด หรือ 0.71% โดยปรับตัวขึ้นสูงสุดที่ 1,747.11 จุด ต่ำสุดที่ 1,724.60 จุด ด้วยมูลค่าการซื้อขาย 5.94 หมื่นล้านบาท
4 ก.ค. 2562

ผู้สื่อข่าวรายงานว่า ดัชนีตลาดหุ้นไทย ล่าสุด ณ เวลา 15.30 น. อยู่ที่ระดับ 1,726.14 จุด ปรับตัวลดลง 12.37 จุด หรือ 0.71% โดยปรับตัวขึ้นสูงสุดที่ 1,747.11 จุด ต่ำสุดที่ 1,724.60 จุด ด้วยมูลค่าการซื้อขาย 5.94 หมื่นล้านบาท

ด้าน บล.ซีจีเอส-ซีไอเอ็มบี ระบุในบทวิเคราะห์สำหรับแนวโน้มภาคบ่าย โดยคาดว่าการซื้อขายน่าจะแผ่วๆ ตัวลง หลังดัชนีพยายามขึ้นไปแตะจุดสูงสุดเดิมที่1747 จุด แต่ยืนไม่ได้ โดยแรงซื้อขายหุ้นใหญ่ในกลุ่มหลักอย่างพลังงาน ธนาคาร สื่อสาร และค้าปลีก เริ่มหายไป แต่กลับสลับมีแรงไล่หุ้นกลุ่มผลิตไฟฟ้าเข้ามาหนุนดัชนี ลักษณะอย่างนี้กำลังบ่งชี้ว่าตลาดเริ่มไปไม่ไหว เพราะกลุ่มนี้แม้จะมีรายได้ที่แน่นอนแต่ราคาหุ้นของกลุ่ม(P/E) เริ่มแพงมากๆ
ขณะที่ดัชนีกลุ่มกำลังจะขึ้นไปเล่นที่จุดสูงสุดเดิมของปี 2561 คล้ายๆ กับดัชนี SET ที่กำลังจะขึ้นมาเล่นที่ค่า P/E สูงสุดของปี 2561 ที่ 15.9 เท่า เทียบกับปัจจุบันที่15.8 เท่า การซื้อสลับกลุ่มน่าจะเป็นแค่การพยุงดูสถานการณ์ตลาด จึงมองว่าตลาดกำลังพร้อมที่จะกระแทกลงได้ทุกขณะ โดยมองกรอบรับบ่ายที่ 1735-1730 จุด และต้านที่ 1745-1747 จุด แนะนำ ขายทำกำไรหุ้นผลิตไฟฟ้า
10 หุ้นกดดัชนี ณ เวลา 15.33 น.
